runetrust/blame-folketinget-dk huggingface dataset:
Torsten Schack Pedersen (V), 2023-05-15:
Jo, men det bliver jo et svar i forlængelse af det, jeg svarede ordførerens partikollega: Selvfølgelig kan man det.
Man kan få rigtig meget aktivitet ud af dansk økonomi ved at øge skatterne.
At danskerne skal have færre penge mellem hænderne, synes jeg er et dårligt svar i en situation, hvor stigende priser gør det vanskeligt for mange familier at få tingene til at løbe rundt.
Man kan også beskatte erhvervslivet noget hårdere, og det fører til færre investeringer, det fører til mindre innovation, det fører til et mindre konkurrencedygtigt Danmark.
Og der har vi så en politisk uenighed, og det er helt legitimt.
Men selvfølgelig kan man det.
Sigurd Agersnap (SF), 2023-05-15:
Det er så en diskussion om de lidt længere perspektiver i finansloven, hvor langt frem man kigger, og det synes jeg er en fair nok betragtning.
Men så vil jeg spørge Venstres ordfører, om ikke også det er rigtigt, at en måde at trække aktivitet ud af økonomien og sikre, at man fører en stram økonomisk politik, jo også er, at man kigger på skatteområdet, bl.a. sikre beskatning af de store overskud, vi ser i energibranchen.
Susie Jessen (DD), 2023-05-15:
Jeg kunne godt tænke mig at følge op på hr. Dennis Flydtkjærs spørgsmål fra tidligere omkring udflytning af statslige arbejdspladser, for vi ved jo, at Venstre før valget har haft det her landdistriktsudspil på banen, hvor man ville udflytte 5.000 statslige arbejdspladser.
Ordføreren sagde så til hr. Dennis Flydtkjær
, at man kunne lægge nogle forslag på bordet, hvis det var.
Landdistrikternes Fællesråd publicerede sidst på ugen i sidste uge en rapport, der hedder »Green New Deal«, hvor de anbefaler, at man med udrulningen af vedvarende energi på land begynder at kigge på, at de arbejdspladser og uddannelsespladser, som har noget med energi at gøre, måske kunne blive placeret uden for de større byer der, hvor det giver mening, for vi ved jo, at den grønne energi bliver produceret ude på landet.
Så jeg kunne egentlig godt tænke mig at høre ordføreren, om han godt kunne tænke sig at være med til at kigge på, om det ikke kunne være en god mulighed i fremtiden.
Torsten Schack Pedersen (V), 2023-05-15:
Jeg synes, det er væsentligt at se det samlede billede, og det samlede billede viser, at den her finanslov begrænser presset på dansk inflation.
Og inden for den ramme har vi fjernet en skattestigning på 1 mia. kr., og det synes vi sådan set er et solidt aftryk, som vi glæder os over i Venstre; altså at der ikke sker ekstra beskatning, og at der ikke sker en lagerbeskatning, som vi i hvert fald traditionelt og på mange områder er lidt tilbageholdende med at støtte, fordi man så skal beskattes af ikkerealiserede avancer.
Det er vi sådan set ganske godt tilfredse med.
Pelle Dragsted (EL), 2023-05-15:
Nu tror jeg ikke, at der var nogen, der efterspurgte en mere inflationær politik.
Min kritik var jo netop, at man bruger 1 mia. kr. her, som jo øger aktiviteten i samfundet.
Men mener ordføreren virkelig, at det er sundt, fair, ordentligt, at store formueforvaltere, kapitalfonde, ejendomsinvestorer kan slippe for at betale skat af deres avancer ved f.eks. skattemæssigt at planlægge at flytte overskuddet ud af landet.
Det var jo det, man prøvede at gribe ind over for med den her lagerbeskatning.
Torsten Schack Pedersen (V), 2023-05-15:
Jeg synes, det giver rigtig god mening, at vi kigger på, hvor uddannelsespladser placeres mest hensigtsmæssigt, og det er klart, at med de ambitioner, vi har på den vedvarende energi, og med så meget, der skal sættes op, så har vi i høj grad brug for faglært arbejdskraft.
Det er i forhold til den tidligere diskussion, der var med den socialdemokratiske ordfører.
Derfor er der jo i regeringsgrundlaget også et ganske højt ambitionsniveau i forhold til at sikre, at vi får flere til at tage en erhvervsfaglig uddannelse, og det er i høj grad uden for de største byer, det sker.
Det er selvfølgelig naturligt, at vi sørger for, at kapaciteten står mål med ambitionerne, men det er jo allervigtigst, at vi sørger for, at flere unge mennesker søger de uddannelser, for vi kan slå nok så mange uddannelsespladser op herinde, men de risikerer jo at stå gabende tomme, hvis unge mennesker ikke finder dem attraktive.
Pelle Dragsted (EL), 2023-05-15:
Tak for det.
Mådehold, siger ordføreren.
Jeg tror ikke lige, at det er sådan politisk mådehold, befolkningen har oplevet hos regeringen her i det første halve år, hvor man tromlede en afskaffelse af en fridag hen over danskerne, i øvrigt helt uden at ønske at høre dem selv.
Altså, man greb politisk helt ind i det tætte familieliv – hen over overenskomster, hen over kontrakter og aftaler.
Det er i hvert fald ikke mådehold i mine øjne.
Måske var det økonomisk mådehold, som ordføreren talte om.
Så vil jeg bare spørge, om det er udtryk for mådehold, at man i en situation med inflation, i en situation, hvor der virkelig er mennesker og velfærd, der har brug for hjælp, vælger at bruge tusind millioner kroner på at sænke skatten for ejendomsinvestorer.
Lad os nu holde fast i, hvad det her handler om.
Det handler om, at man havde aftalt at lukke et hul, der gør, at store kapitalfonde, der tjener penge på ejendomme, kan slippe for at betale skat af deres avancer.
Det er det, som ordføreren står og praler med man fortsat kan gøre efter den her finanslov.
Torsten Schack Pedersen (V), 2023-05-15:
Men helt korrekt glæder vi os meget over det.
Vi glæder os over alle de skridt, der trækker Danmark i den rigtige retning, og jeg glæder mig over, at vi i den her finanslovsaftale kunne tage yderligere skridt sammen med Liberal Alliance.
Det kvitterer jeg for, og jeg ser frem til, at vi kan gentage succesen ved kommende forhandlinger.
Ole Birk Olesen (LA), 2023-05-15:
Det er jo kun de færreste idéer, som vi partier har helt for os selv.
Derfor kan man nogle gange have den glæde, at andre sørger for at få noget politik igennem, som man også selv står for, og det skal man endelig udtrykke, og det gør vi også, når det sker.
Grunden til, at jeg spørger, er, at der har været, synes jeg, en lidt uheldig kommunikation fra Venstre på sociale medier efter den finanslovsforhandling, hvoraf det nærmest har fremgået, at det er Venstre, der har sørget for, at de her to ting kom igennem, som Liberal Alliance sørgede for.
Og én ting er at glæde sig over ting, men noget andet er jo selvfølgelig at sige: Det var os, der gjorde det.
Jeg vil gerne høre, om hr. Torsten Schack Pedersen kan bekræfte, at det var Liberal Alliance, der gjorde det.
Torsten Schack Pedersen (V), 2023-05-15:
Samlet set begrænser den her finanslovsaftale aktiviteten i dansk økonomi, og det er nødvendigt i en situation, hvor der er høj inflation.
Jeg synes, at det ville være pinligt og uansvarligt, hvis en finanslovsaftale i en situation med høj inflation ville bidrage til at øge inflationen.
Jeg tror ikke, det ville hjælpe på situationen blandt danske familier, hvis vi bidrog til at øge presset på inflationen.
Og samlet set er der en negativ finanseffekt.
Vi har ikke været tilhængere af lagerbeskatning af erhvervsejendomme.
Det har vi været imod fra starten af i Venstre, og derfor er vi glade for, at vores politik bliver realiseret.
Det er et af de elementer i regeringsgrundlaget, som har været vigtige for os, og det gennemfører vi nu, og det glæder vi os over.
Jeg kunne levende forestille mig meget, jeg kunne glæde mig over hver eneste dag, bl.a. at SF's ønsker til skattepolitikken ikke bliver realiseret.
Det kunne blive en sand fornøjelse at gå og glæde sig over det.
Virkeligheden er, at der var aftalt at indføre den her skat.
Den lå inde i dansk økonomi, den lå inde i Finansministeriets forudsætninger for dansk økonomi, og derfor krævede det et aktivt tilvalg, at den milliard forsvandt, og derfor er den sådan set også finansieret inden for finansloven, fordi den sådan set var indregnet i dansk økonomi.
Sigurd Agersnap (SF), 2023-05-15:
Tak for det.
Og det er jo en skattelettelse på en skat, som aldrig er blevet indført, og jeg synes jo, det åbner for muligheden for mange nye kommunikationsformer, at man ligesom kan gå ud og tage æren for alle de skatter, der ikke bliver indført.
SF har jo mange forslag til skatter, der kunne blive indført i sådan en aftale.
Det kunne gælde skat på mellemhandlere i energibranchen eller tonnagebeskatning.
Så jeg skal bare høre, om det er en ny form for kommunikation i Venstre i forbindelse med finansloven.
Torsten Schack Pedersen (V), 2023-05-15:
Som sagt har vi justeret på kriterierne ad flere omgange, og mig bekendt drejer de eksempler, der er i hovedstaden, sig altså også om steder, hvor der er – og det er jo helt åbenlyst – dårlig dækning, for ellers kunne man slet ikke komme i betragtning, men også om steder, hvor der er lidt længere mellem husene.
Susie Jessen (DD), 2023-05-15:
Jeg er fuldstændig enig i, at der er behov for flere uddannelsespladser uden for de større byer.
Det er også noget med, at det er 83 pct. af alle uddannelsespladser over gymnasieniveau, der ligger inde i de store byer.
Så der er virkelig en skævhed her.
Men jeg fik ikke helt svar før.
Kunne ordføreren godt være med på at lave en udflytning af nogle statslige arbejdspladser, der beskæftiger sig med energi, ud i landdistrikterne?
Torsten Schack Pedersen (V), 2023-05-15:
Jeg har et rigtig nært og kærligt forhold til bredbåndspuljen – jeg tror faktisk godt, jeg kan påstå, at jeg var en af arkitekterne bag.
Som mangeårig teleordfører har jeg konstant været optaget af, at vi sikrede, at danskerne fik en ordentlig mobildækning og en ordentlig bredbåndsdækning, og derfor etablerede vi bredbåndspuljen i sin tid – jeg tror, at første gang var i 2015.
Og behovet er der stadig væk, selv om antallet af danskere, der har adgang til hurtigt bredbånd, jo er kraftigt stigende.
Vi har også lært undervejs, hvordan puljen målrettes bedst muligt, og jeg indrømmer, at det til at starte med også kom bag på mig, at der altså også findes områder i hovedstadsområdet, hvor der er lidt længere mellem husene, og hvor bredbåndsdækningen er dårlig.
Vi har justeret vilkårene, således at det er mere sandsynligt, at midlerne tilfalder de områder, som man normalt ville betragte som landdistrikter, men der er altså også nogle sorte pletter på kortet i hovedstadsområdet.
Betina Kastbjerg (DD), 2023-05-15:
Tak for det.
Ordføreren nævner i sin tale bredbåndspuljen på 100 mio. kr.
Den skulle jo gerne kunne sikre, at der er bredbånd til alle, også ude i landdistrikterne, men ifølge formand for Landdistrikternes Fællesråd, Steffen Damsgaard, gik 41 pct. af midlerne til Region Hovedstaden.
Så hvordan vil ordføreren sikre, at vi også får bredbånd ud i landdistrikterne?
Torsten Schack Pedersen (V), 2023-05-15:
Som sagt giver det rigtig god mening hele tiden at forholde sig til, hvor tingene placeres bedst muligt, og nærhed har selvfølgelig en betydning.
Nu troede jeg, det var uddannelsespladser, der blev spurgt ind til.
Og som sagt synes jeg, det er vigtigt, at vi sørger for, at statslige arbejdspladser er placeret rundt i hele landet.
Betina Kastbjerg (DD), 2023-05-15:
Tak for det.
Kunne det så være, at Venstre ville være med til at kigge på den her pointfordeling, sådan at man måske mere rammer de adresser, der ligger i en yderkommune end i en bykommune?
Benny Engelbrecht (S), 2023-05-15:
Det er jo meget vanskeligt at være uenig i det nyttige i at beskytte og gøre det rette for alle parter.
Det vil jeg godt have lov til at sige tak for.
Pelle Dragsted (EL), 2023-05-15:
Tak for det.
Ordføreren siger, at det ikke er sikkert, at SF vil deltage i andre fremtidige finanslove, og at det kommer an på rammerne.
Altså, det er jo sådan lidt historisk, hvor lidt regeringen har overladt til forligspartierne i den her finanslov, eller hvor mange penge de med andre ord selv har disponeret over, før de inviterede forligspartierne indenfor
Jeg tror ikke, jeg kan huske det fra nogen sinde før, og det ved ordføreren selvfølgelig også, for vi har forhandlet mange finanslove, og normalt er forhandlingsreserven måske ti gange større, end den var her, og det er jo dejligt for en regering, særlig en flertalsregering.
For det betyder jo sådan set, at den kan gennemføre en masse store aftaler – det har vi f.eks. nu også set med tromlingen i forhold til store bededag hen over befolkningen – og man kan så lave en finanslov, hvor man laver en lille pulje, hvor partierne så kan komme og være med til at fordele lidt småpenge.
Hvordan ser ordføreren på den adfærd fra regeringens side?
Lisbeth Bech-Nielsen (SF), 2023-05-15:
Jeg tror, jeg går for langt, hvis jeg begynder, heroppefra, i dag, at besvare den type spørgsmål; så tror jeg simpelt hen, jeg bevæger mig for langt over på min uddannelsesordførers område.
Så jeg håber, det er okay, hvis ordføreren tager det med hende.
Dennis Flydtkjær (DD), 2023-05-15:
Tak for det svar.
I forlængelse af det er der et andet ændringsforslag, som vi har til finansloven: at vi skal have oprettet sådan nogle fagrettede studieretninger på gymnasierne.
For vi kan se, at der er rigtig mange, som søger ind på gymnasierne, som 5 år efter ikke er kommet videre med deres uddannelse, så vi håber jo lidt på, at man på den måde kan skabe noget interesse for også at komme ud og måske få en erhvervsuddannelse, efter man er færdig med sin gymnasieuddannelse.
Så jeg vil høre, hvad SF's holdning er til den del.
Det er jo et forslag, som vi bl.a. har fået fra Dansk Industri, fra gymnasierne og fra de tekniske skoler, så der er også en bred flok af organisationer, som synes, det kunne være en god idé med fagrettede studieretninger på gymnasierne.
Lisbeth Bech-Nielsen (SF), 2023-05-15:
Man kunne endda også, uden at det havde påvirket inflationen, have gjort en stor del for klimaet med jordopkøb og skov og andet.
Så jeg er ikke enig i den fortælling, at det kun kunne have været den her helt, helt smalle ramme, netop fordi nogle af dem, der har tjent på inflationen, skulle have bidraget noget mere.
Og vi vidste indtil sidste øjeblik ikke, om vi ville gå med i det, fordi vi blev nødt til at se det samlede resultat, der var på bordet.
Og det er rigtigt, at pengene ikke er store, men i SF synes vi alligevel, vi har fået sat et rigtig godt aftryk, og at det nu er en ny velfærdsrettighed, som tvillingefamilier får, altså de her 26 uger, og jeg kan efter at have arbejdet med området et stykke tid se, hvor mange negative konsekvenser det ellers har haft for de her familier.
Så det er bare for at nævne én ting, som vi synes var en god grund til at gå med.
Dennis Flydtkjær (DD), 2023-05-15:
Først vil jeg komme med ros herfra til SF for at få det med barsel til tvillingefamilier bragt ind på bordet – der var jo et fælles beslutningsforslag, som jeg helt anerkender at det var SF der tog initiativ til – men også bare ros for, at man så får prioriteret det ind og får det gennemført.
Tak for det.
Det, jeg vil spørge om, er et andet punkt, hvor jeg tror, vi har en fællesnævner.
Det er omkring erhvervsskolerne, hvor jeg også har bemærket, at SF ligesom Danmarksdemokraterne mener, at der er brug for en akutpakke for på den korte bane både at løfte standarden på de undervisningsmaterialer – det kan være drejebænke og alt muligt andet – man bruger i undervisningen, men måske også at få en opkvalificering af lærerne.
Så jeg vil egentlig bare høre, om vi kunne danne fælles front, når det kommer til finanslovsforhandlingerne til efteråret, for at se, om man så kan komme igennem med det der.
Vi har jo stillet ændringsforslag til den her finanslov.
Det tror jeg at SF godt ved, men jeg ved godt, at når man er med som aftaleparti, bliver det jo nok et nej fra SF.
Men det er bare også en kvittering for, at jeg er glad for, at vi har en fælles dagsorden på det punkt også.
Lisbeth Bech-Nielsen (SF), 2023-05-15:
Det er lidt svært at spørge mig om det som finansordfører, der står heroppe og ikke var med til forhandlingerne i Skatteministeriet.
Det håber jeg er okay at jeg ikke kan svare på her og nu.
Torsten Schack Pedersen (V), 2023-05-15:
Tak for bekræftelsen.
Det kan godt være, det her er lidt på kanten af finanslovsdebatten, men jeg bemærkede forleden, at hr. Jacob Mark på Facebook glædede sig meget over, at SF var lykkedes med at sikre trygheden for de ejere af landejendomme i landdistrikterne, som stod til at blive omkategoriseret.
Lisbeth Bech-Nielsen (SF), 2023-05-15:
Det deler jeg virkelig, og jeg vil også sige en stor tak til Danmarksdemokraterne for det samarbejde, vi havde omkring tvillingebarsel – altså,
det har helt klart lagt et pres, at vi har lavet et beslutningsforslag sammen – ligesom jeg også gerne vil takke alle de andre partier, der var med i det; jeg synes, det var en meget positiv oplevelse.
Det kommer helt an på rammerne, altså hvad der ligger på bordet, hvad vi kan få igennem.
Men erhvervsskolerne er vi meget, meget optaget af, også fordi vi jo kan se, hvordan de er blevet underfinansieret strukturelt igennem årene – år for år – så der nu mangler rigtig mange penge for bare at kunne have det status quo-niveau, man havde for nogle år siden.
Så vi vil meget gerne samarbejde med Danmarksdemokraterne om at finde ud af, hvordan vi kan få fremmet det.
Tusind tak, i lige måde.
Jeg synes, det virkelig har været en positiv oplevelse, at vi på tværs af partier, der er så forskellige, har samarbejdet så godt om en sag, og at vi også har fundet adskillige forslag til en finansiering.
Det tror jeg måske får nogle til at spærre øjnene op, når vi er så forskellige partier, og Mette Thiesen har også en kæmpe andel i, at det blev til noget, på grund af dit engagement i det.
Så tusind tak også den anden vej.
Mette Thiesen (DF), 2023-05-15:
Tusind tak.
Jeg har haft det meget tæt inde på livet, og derfor har det også været noget, der har været meget vigtigt for mig og for Dansk Folkeparti.
Min søster blev mor til tvillinger her i sommer, og jeg har haft det meget tæt på, i forhold til hvor ekstremt svært det kan være at skulle være to steder på én gang.
Så bare tak for, at ordføreren og SF også stillede sig i spidsen for at samle oppositionen, og tak for det fantastiske samarbejde, der gjorde, at vi i Dansk Folkeparti også følte, at der var en af vores store mærkesager, der kom med i det her.
Så bare tak for et godt samarbejde.
Lisbeth Bech-Nielsen (SF), 2023-05-15:
Absolut, og når vi nu får at vide, at det rent teknisk, rent praktisk, ikke kan lade sig gøre, så kan vi jo i hvert fald se, at det i andre lande godt kan.
Og jeg synes også, regeringen burde lave en eller anden konstruktion, sådan at man, når det går op for regeringen, at man praktisk godt kan involvere mellemhandlere i det, så også kan særbeskatte med de profitter, de har tjent i 2022.
Pelle Dragsted (EL), 2023-05-15:
Jamen det synes jeg absolut er et rigtig vigtigt resultat, og vi kommer selvfølgelig også til at stemme for det ændringsforslag, men ikke for den samlede finanslov.
Men det, jeg jo tænkte på, var, om ordføreren ikke er bekymret for, at regeringen nu ligesom kunne have fået det indtryk, at man ved kommende finanslove sådan set selv kan disponere over de fleste af pengene og så kun lade forligspartierne komme ind og være med til at forhandle en meget lille andel.
For når partierne er villige til det i år, hvorfor skulle de så ikke være villige til det næste år?
Lisbeth Bech-Nielsen (SF), 2023-05-15:
Absolut, og vi har i hr. Sigurd Agersnap en skatteordfører, som i den grad forfølger det her, fordi uretfærdigheden er så stor, og fordi det er penge, der ikke engang bare sådan er blevet tjent ud af det blå, men de er tjent på ryggen af folk – mange af dem med lave indkomster – som har oplevet, at bunden er blevet slået ud af deres økonomi, og som nu er blevet flænset i forhold til deres energiregninger af de her mellemhandlere.
Og jeg kan ikke se nogen grund til, at mellemhandlerne ikke skulle inkluderes i den her særbeskatning.
Vi har en konkurrencekommissær, Margrethe Vestager, som opfordrer til det, som opfordrer til at sætte et loft over bonusserne.
Så jeg kan ikke se andet, end at regeringen har ligget under for den trussel om at flytte ud af landet, som mellemhandlerne er kommet med.
Den er de jo helt ublu kommet med og har sagt, at de så flytter ud af landet, men man har jo i andre lande netop involveret mellemhandlerne i særbeskatningen, og der synes jeg jo ligesom hr. Morten Messerschmidt, at vi skal holde øje med, hvad der sker i de lande, hvor de har gjort det.
Morten Messerschmidt (DF), 2023-05-15:
Først og fremmest vil jeg gerne kvittere for et fint forhandlingsforløb, også med SF.
Det er jo ikke hver dag, Dansk Folkeparti og Socialistisk Folkeparti sådan kan lave store aftaler sammen, men jeg synes, det er lykkedes fint her med en gensidig respekt.
I virkeligheden kunne vi på et område måske også være gået videre end det, som det var muligt at gøre med regeringen, og her tænker jeg selvfølgelig på det at få kradset penge ind fra mellemhandlere i energisektoren, som jo altså i den grad har fået nogle bonusordninger, hvor man tænker, at det er sådan noget Joakim von And-agtigt, og der ville jeg bare høre, hvordan SF ser på mulighederne, også fremadrettet.
For vi har jo nu både finanslovsaftalen, men også en tidligere aftale, hvor man i hvert fald åbner for løbende at skulle følge og vurdere muligheden for at få de her penge ind fra den overnormale profit fra mellemhandlere.
Og så håber jeg, at vi stadig væk Dansk Folkeparti og SF imellem står skulder ved skulder, og at vi kan presse regeringen til, at der skal ske noget.
Lisbeth Bech-Nielsen (SF), 2023-05-15:
Jeg kan kun tale for SF, men når vi var villige til det i år, var det jo, fordi vi fik noget igennem, og beløbet blev jo så også forhandlet noget større, skal man huske.
Men hvis det havde været det samme beløb, der var sat af, men vi ikke havde fået noget af det igennem, som var vigtigt for os, så havde det jo kvalitativt været noget helt andet, og vi var højst sandsynligt ikke gået med, og det her har ikke skabt nogen form for præcedens.
Det er ikke sådan, at nu har SF forhandlet én finanslov med den her regering, så ergo gør vi det igen, og jeg synes heller ikke, at der er en god grund til at være lige så fedtet næste år.
For alle tallene peger jo i en bedre retning.
Morten Messerschmidt (DF), 2023-05-15:
Ja, og jeg har jo også bemærket, at det især er lande, der minder om Danmark inden for EU.
Det er eksempelvis Holland, hvor man jo har valgt at gøre det.
Der vil jeg også bare opfordre til, at vi, når nu støvet har lagt sig i forhold til det her – der er jo ingen tvivl om, at regeringen ligesom prøver på at lade tiden gå, og så forsvinder tingene nok – så i hvert fald i fællesskab minder både mellemhandlerne, forbrugerne og ikke mindst folk herinde på Christiansborg om, at den her sag altså ikke er lukket.
Pelle Dragsted (EL), 2023-05-15:
Tak for det, og tak for talen.
Jeg kan da godt forstå, at regeringen er tilfreds med aftalepartierne, for det har jo nok været den billigste finanslov, en regering nogen sinde er sluppet med.
Altså, forhandlingsreserven, som man inviterede andre partier til at være med til at disponere over, er jo mindre end nogen sinde, tror jeg.
Så jeg kan godt forstå, at der er ros til de partier, som ville gå ind, om man så må sige, og lægge stemmer til regeringens finanslov og den disposition af langt de fleste midler, som regeringen har lavet, til gengæld for en meget, meget begrænset forhandlingsreserve.
Jeg håber ikke, at det giver regeringen den idé, at det er sådan, man skal fortsætte, for det vil jo være en helt anden politisk tradition end den, vi kender i Danmark.
Derfor er det også regeringen, der har ansvaret, hovedansvaret selvfølgelig.
Derfor vil jeg gerne spørge, om ordføreren mener, at det er en ansvarlig måde at bruge pengene på, altså at bruge 1.000 mio. kr. på at sænke skatten for ejendomsinvestorer, så de fortsat kan unddrage sig skat i Danmark.